7. ΝΟΜΟΣ υπ’ αριθ. 203 της 13/22 Οκτ. 1975 (ΦΕΚ Α΄ 235)  Περί της διαδικασίας κατανομής, διαθέσεως και δικαιολογήσεως δαπανών του Υπουργείου Δημοσίας Τάξεως, ενεργουμένων κατά τας διατάξεις του Α.Ν. 455/1945.  Άρθρ.1.-1.Η κατανομή, διάθεσις και δικαιολόγησις της κατ’ εφαρμογήν του Α.Ν. 455/1945 (ανωτ. αριθ. 5) εγγραφομένης εις τον Προϋπολογισμόν εξόδων του Υπουργείου Δημοσίας Τάξεως ειδικής πιστώσεως δι’ εκτάκτους δαπάνας δημοσίας ασφαλείας, γίνεται εφεξής δι’ αποφάσεως του Υπουργού Δημοσίας Τάξεως. 2.Δια της αυτής αποφάσεως καθορίζονται επίσης τα όργανα εις τα οποία ανατίθεται η αρμοδιότης της εντολής και εγκρίσεως των δαπανών τούτων, τα κατά περίπτωσιν απαιτούμενα δικαιολογητικά ως και πάσα άλλη αναγκαία δια την εφαρμογήν του παρόντος λεπτομέρεια. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.  Σελ. 18(β) Τεύχος 584-Σελ. 2 4.A.β.7 ΄Εξοδα Δημοσίας Ασφαλείας   391

[Source: greek_legal_code_raptarchis | Tokens: 822]